ด้านนายแพทย์จรัล ตฤณวุฒิพงษ์ อธิบดีกรมควบคุม เปิดเผยว่า ผู้ป่วยไข้หวัดนกรายที่  3  เป็นเด็กชายวัย  6  ขวบ ที่ จ.สุโขทัย ซึ่งอยู่ในความดูแลของโรงพยาบาลพุทธชินราช จ.พิษณุโลก ส่วนผู้ที่มีอาการอยู่ในข่ายต้องสงสัยวันนี้พุ่งขึ้นเป็น  10  รายแล้ว โดย  5  ใน  10  เสียชีวิตไปแล้ว แต่ยังคงต้องตรวจพิสูจน์สาเหตุการเสียชีวิตกันต่อไป ซึ่งประกอบด้วย ชายสูงอายุที่ จ.ฉะเชิงเทรา (ซึ่งเสียชีวิตเมื่อคืนวันศุกร์  23  ม.ค.ที่ผ่านมา) และอีก  4  ราย คือชายอายุ  75  ปี เด็กชายอายุ  15  หญิงอายุ  52  ปี และแม่ของเด็กผู้ป่วยรายล่าสุดที่ จ.สุโขทัย ส่วนที่ยังรอดูอาการอยู่นั้นทั้งหมดเป็นเด็ก คือ เด็กแฝดพี่จากผู้ป่วยที่สุพรรณบุรี และ เด็ก  2  ขวบ ที่ จ.นครสวรรค์ และยังมีเด็กทารก  5  เดือน ที่ จ.ชัยนาท และเด็กอายุ  11  ปี ที่ จ.สุพรรณบุรี และ อยุธยา